Däitscht Räich
Däitscht Räich (de: Deutsches Reich) war den Numm vum däitschen Nationalstaat vun 1871 bis 1945 a konstitutionellen Numm vun Däitschland bis 1943.

Et ënnerscheet een e puer Perioden: 
 d'Monarchie vum keeserlechen Däitschland (1871–1918);
 déi pluralistesch, semipresidentiell Demokratie vun der Weimarer Republik (1919–1933) an
 déi totalitär Diktatur vun den Nationalsozialisten (1933–1945). 

An der Iwwerganksperiod tëscht 1945 bis 1949 (wéi am Westen d'Bundesrepublik Däitschland a kuerz drop am Osten d'Däitsch Demokratesch Republik gegrënnt goufen) ass de Begrëff kaum nach gebraucht ginn.

An der Zäit vum Nationalsozialismus gouf de Begrëff Däitscht Räich op d'Hellegt Réimescht Räich (vun Däitscher Natioun) (926-1806) ausgedeent (dat se "1. Räich" genannt hunn); d'Keeserräich vun 1871-1918 war deemno "2. Räich", an d'Nazi-Diktatur d'"Drëtt Räich" (Drittes Reich). 1943-45 gouf et och, wéinst de ville besaten Territoiren, de Begrëff "Großdeutsches Reich".